మన్‌దీప్ సింగ్

మన్‌దీప్ సింగ్ (జననం 1991 డిసెంబరు 18) ఒక భారతీయ క్రికెట్ క్రీడాకారుడు. ఇతను భారతీయ క్రికెట్ అగ్రశ్రేణిలో పంజాబ్ జట్టుకు ఆడుతాడు.Indian Premier League 2012 – Kings XI Punjab / Records / Most runs భారతదేశ 2024-25 దేశీయ సీజన్‌కు ముందు, త్రిపుర జట్టుకు మారాడు. కుడి చేతి వాటం బ్యాటర్, అప్పుడప్పుడు కుడి చేతి మీడియం పేస్ బౌలింగ్ చేసే మన్‌దీప్ ఇండియా బ్లూ,India Blue Squad, Challenger Trophy 2011/12 నార్త్ జోన్ జట్లకు, ఇండియన్ ప్రీమియర్ లీగ్ జట్లకు కూడా ప్రాతినిధ్యం వహించాడు.Kings XI Punjab 2010 అండర్-19 ప్రపంచ కప్ కోసం భారత అండర్-19 క్రికెట్ జట్టు వైస్ కెప్టెన్‌గా ఉన్నాడు.

2012 సెప్టెంబరులో శ్రీలంకలో జరగబోయే వరల్డ్ T20 టోర్నమెంట్ కోసం 2012 జూలై 18న ఎంపిక చేసిన 30 మంది సంభావ్య క్రీడాకారులలో ఇతను ఒకడు. అయితే, చివరి 15 మంది సభ్యుల జట్టులో ఇతనికి స్థానం లభించలేదు.

2016 జూన్ 18న హరారే స్పోర్ట్స్ క్లబ్‌లో జింబాబ్వేపై తన ట్వంటీ20 అంతర్జాతీయ మ్యాచ్లలో అరంగేట్రం చేశాడు.

 దేశీయ కెరీర్ 
2012 ఐపీఎల్ సీజన్‌లో, మన్‌దీప్ 16 మ్యాచ్‌లలో 432 పరుగులు చేశాడు. ఇందులో రెండు అర్ధ సెంచరీలు ఉన్నాయి. ఆ టోర్నమెంట్‌ను కింగ్స్ XI పంజాబ్ తరపున అత్యధిక పరుగులు చేసిన ఆటగాడిగా ముగించాడు.Indian Premier League 2012 – Kings XI Punjab / Records / Most runs ఇతను "రైజింగ్ స్టార్ ఆఫ్ ది టోర్నమెంట్ అవార్డు" విజేతగా కూడా నిలిచాడు.

2015 విజయ్ హజారే ట్రోఫీలో అత్యధిక పరుగులు చేసిన ఆటగాడిగా నిలిచాడు. టోర్నమెంట్‌లో తన ఫామ్ ఆధారంగా, 2015 జింబాబ్వే పర్యటనకు ఎంపికయ్యాడు.

2018 జనవరిలో, 2018 ఐపీఎల్ వేలంలో రాయల్ ఛాలెంజర్స్ బెంగళూరు ఇతనిని కొనుగోలు చేసింది. 2019లో, ఇతనిని మళ్లీ కింగ్స్ XI పంజాబ్ కొనుగోలు చేసింది. ఐపీఎల్ 2020 ముగిసిన తర్వాత ఐపీఎల్ 2021 కోసం జట్టు ఇతనిని అట్టిపెట్టుకుంది. 2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ వేలంలో ఢిల్లీ క్యాపిటల్స్ ఇతనిని కొనుగోలు చేసింది.

2017–18 సీజన్ దూరమయ్యాక, ఇటీవలి రంజీ ట్రోఫీ ఎడిషన్‌లలో అత్యంత నిలకడగా పరుగులు చేసిన ఆటగాళ్లలో ఇతను ఒకడు. 2018–19లో 602 పరుగులు, 2019–20లో 696 పరుగులు, 2021–22లో 376 పరుగులు, 2022–23లో 463 పరుగులు సాధించాడు. ఈ కాలంలో 64.76 సగటుతో, ప్రతి సంవత్సరం 50కి పైగా సగటును నమోదు చేశాడు. తన కెరీర్ అత్యున్నత దశలో ఇంతటి గొప్ప ప్రదర్శన కనబరిచినప్పటికీ, ఇతనికి భారత జాతీయ క్రికెట్ జట్టు నుండి పిలుపు రాలేదు, లేదా ఇండియా A క్రికెట్ జట్టుకు తిరిగి ఎంపిక కాలేదు.

ఇతను 2024-25లో ఒక సీజన్ పాటు త్రిపుర జట్టుకు ప్రాతినిధ్యం వహించాడు. ఆ సీజన్‌లో అన్ని ఫార్మాట్లలో ఆ జట్టుకు కెప్టెన్‌గా వ్యవహరించాడు. కేవలం ఒక సీజన్ తర్వాత, త్రిపుర జట్టును విడిచిపెట్టాడు.

 వ్యక్తిగత జీవితం 
మన్‌దీప్ తండ్రి జలంధర్‌లో అథ్లెటిక్స్ కోచ్. తన కొడుకు క్రికెట్ ఆశయం పట్ల ఆయన మొదట్లో సంతోషంగా లేరు. కానీ తర్వాత తన కొడుకు క్రికెట్ సామర్థ్యాన్ని చూసి సంతృప్తి చెందారు.

మన్‌దీప్ 2016లో జగ్దీప్ జస్వాల్‌ను వివాహం చేసుకున్నాడు. వీరి కుమారుడు రాజ్‌వీర్ సింగ్ 2021 జనవరి 16న జన్మించాడు.

 మూలాలు 

 బాహ్య లింకులు 

  ప్రొఫైల్ 

వర్గం:ఇండియా బ్లూ క్రికెట్ క్రీడాకారులు
వర్గం:నార్త్ జోన్ క్రికెట్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:1991 జననాలు